07.09.2020

Fjordhammer GT 24-25 oktober 2020

Hva er Fjordhammer GT?

Fjordhammer GT er en turnering for alle som er interessert i Age of Sigmar. Det vil være 3 forskjellige konkurranser gjennom turneringen for å kunne premiere alle sidene ved hobbyen. Disse er *Best general*, *Favorite army* og *Favorite opponent*.

Turneringsorganisator (TO) er Thomas Berg og Sebastian Antonsen. Thomas er ansvarlig dommer skulle det være regeldisputter.

**Hovedreglene**

**Model- og malekrav**

Alle dine modeller må være malt med minst med 3 farger og på en måte som gir mening. Å dyppe dem i 3 farger er ikke godt nok. Modellene må også ha en eller annen form for basemateriale på basene og være på riktig størrelse baser. Hvis disse reglene ikke følges så vi TO fjerne modellene fra spillet. Proxys er som hovedregel ikke tillatt, men konverteringer er lovlig gitt at de ikke kan forveksles med en annen modell. Proxys kan likevel tillates dersom de ikke kan forveksles med andre modeller og det er tydelig hva de skal representere. Alle proxys må godkjennes på forhånd av TO og er du usikker på en konvertering er lurt så send et bilde til TO før turneringen.

Vi håper at du gjør ditt beste for å få modellene til å se bra ut og gjerne over minimumstandaren, men oppfølger du den så kan du delta på turneringen. For å oppfordre deltakerne til å gjøre sitt beste for å få hæren til å se bra ut har vi en egen malekonkurranse. Se eget avsnitt lengre nede.

**Armeliste og BCP app**

Alle må sende inn listene deres til Best Coast Parings (BCP) app senest søndag 18. oktober.

Hæren må være 2000 poengs match play lovlig etter Generals Handbook 2020. Se designers commentary til Generals Handbook for oversikt over hva som er lovlige hærer. Nye bøker er imidlertid kun lovlige gitt at de har fått en FAQ innen 18. oktober.

* Det tillates ikke *realm items* fra Malignant sorcery.
* *Endless spells* tillates.
* Vi kommer å bruke *realm rules* som forklart på side 102-107. Hvert bord vil være tematisert og følge et realm. Alle realmene kan komme i bruk. Vi vil fordele spillerene slik at de, gitt at det er mulig, ikke havner på samme bord flere ganger.
* Alle former for items, spells og lignende må stå oppført i armelisten, og dermed være det samme i alle kamper.
* Vi kommer ikke til å tillate bruk *The Anvil of Apotheosis*.
* Vi tillater ikke bruk av *Legends* enheter.

Listene skal sendes inn til BCP appen. Listen skal være godkjent av APPen, dvs at den viser som grønn etter den er levert inn. For å gjøre det må den lastes opp som tekstformat, som er hentet ut fra warscrollbuilder. <https://www.warhammer-community.com/warscroll-builder/>

Hvis du ikke har tilgang til APPen så kan du sende listen til oss på e-post.

**Best general**

Mange spillere er det denne tittelen de kommer for å konkurrere om. For å kunne dra hjem med denne gjeve prisen må man rett og slett få mest poeng i løp av de fem kampene under turneringen. Det blir også delt ut priser til andre og tredje plass.

**Tidsskjema og Kampene**

Der vil være 5 match play kamper fra Generals Handbook 2020. Vi har valgt kamper som utfordrer generalen på forskjellige måter. De scenarioene som spilles er:

|  |  |  |
| --- | --- | --- |
| Lørdag |  |  |
| Registrering |  | 08:30 – 09:00 |
| Kamp1 | Forcing the Hand | 09:00 – 12:00 |
| Lunsj |  | 12:00 – 13:00 |
| Kamp2 | Focal Points | 13:00 – 16:00 |
| Kamp3 | Scorched Earth | 16:30 – 19:30 |
|  |  |  |
| Søndag |  |  |
| Kamp4 | Better Part of Valour | 09:00 – 12:00 |
| Lunsj |  | 12:00 – 13:00 |
| Kamp5 | Blades Edge | 13:00 – 16:00 |
| Prisutdeling |  | 16:00 – 16:30 |

**Poengscoring for *Best General***

I hver kamp deles det ut poeng etter et såkalt 20-0 system. Det vil si at det er totalt 20 poeng som deles ut mellom de to spillerne. 16 av disse poengene får man fra battleplanet og de 4 gjenværende får man fra *secondaries*.

Major win = 16 poeng

Minor win = 12 poeng

Draw = 8 poeng

Minor loss = 4 poeng

Major loss = 0 poeng

Vi bruker Auxiliary objectives som beskrevet på side 108-109 i Generals Handbook som secondaries. Du velger to hver kamp og kan velge fritt, men du kan bare prøve på det samme objektivet en gang i løp av turneringen. Så i løp av turneringen må du velge 10 av 18 mulige. Du får 1 poeng for de du klarer å utføre, og 1 poeng for de du klarer å hindre motstanderen din fra å utføre.

Hvis en spiller gir seg, så vil den spilleren få de secondariene som allerede er oppnådd. Motstanderen vil få alle secondariene som er utført og alle som det fremdeles er mulig å utføre om kampen hadde fortsatt.

Skulle to spiller havne på like mange poeng, så er det Strength of Schedule (SoS) som avgjør hvem som plasseres øverst. SoS er snittet av poengene til motstanderne du spilte mot, så jo bedre motstandere du har møtt, jo høyere SoS. Skulle det fremdeles være likt så er det Extended Strength of Schedule (ESoS) som avgjør. Her ser man også på motstanden til motstanderne dine.

**Spilletid og sjakklokker**

Hver kamp varer i inntil 3 timer. Vi hadde som utgangspunkt tenkt å bruke sjakklokker, men pga Covid-19 så kommer det ikke til å brukes sjakklokker. Dette er av smittevern hensyn.

Skulle ikke tre timer være nok tid, så vil kampen avgjøres på hva poengstillingen er etter siste fullførte runde. Vi håper at alle spillerne respekterer hverandres tid, og gjør sitt beste for å klare å fullføre alle fem rundene.

Dersom en spiller ikke fullfører tre eller flere kamper, vil den automatisk være ute av Best Sports konkurransen. Det kan også vurderes strengere tiltak dersom det oppleves som bevist slowplay, eller at en spiller ikke tar til seg tilbakemeldinger om å spille kjappere.

Vi håper dette ikke blir et problem og gjentar at her må alle bidra for å unngå uheldige spillopplevelser for dem andre.

**Regelspørsmål**

Forhåpentligvis dekker denne packen alle regelspørsmål som må dukke opp, eller dere blir enige mellom dere. Skulle det imidlertid ikke være mulig, stop kampen og tilkall TO.

Husk at det alltid er en fordel å spørre TOen når kampen pågår enn å komme bort etter kampen. Dette vil gjøre det lettere å sørge for at kampens resultat blir riktig og forsikrer at reglene blir fulgt resten av turneringen.

Det er alltid spillerens eget ansvar å ha kontroll på egne regler og kunne forklare disse til motstanderen dersom den spør.

**Sportsånd**

Vi ønsker å promotere høy sportsånd ved å premiere dem som gir motstanderne sine de beste kampene. Vi forventer også at alle spillere gjør deres beste for å gi alle motstanderne sine en så hyggelig kamp som mulig. Skulle noen bryte med Fjordhammer GTs verdier kan det føre til straffer som alt fra gult kort, tap i en kamp og i verste tilfeller utkastelse av turneringen. Det blir ikke innført et eget «code of conduct» men eksempler på ikke tillatt oppførsel er, juksing, bevist distrahere motstanderen, presse motstanderen til å gjøre feil, holde tilbake informasjon når det etterspørres, og alt som går mot å ha et kompetitivt men likevel hyggelig spill.

**Siste ord**

TOen har alltid siste ord også om packen skulle si noe annet. Dette er ikke fordi TOen skal kunne gå rundt å lage regler som måtte passe der og da, men fordi vi ønsker å forsikre oss mot eventuelle smutthull i packen. Spillere vil ikke kunne utnytte eventuelle smutthull. Skulle du oppdage et slik smutthull i packen så må du si fra til TO så fort som mulig.

**Generelle regler**

* Bordene vil ha satt opp terreng av TO. Alt terreng skal trilles for før kampen starter, og vi bruker scenery table som forklart på side 75 i Gennerals Handbook. Det brukes ikke egne warscrolls for dem. Dette er i tillegg til reglene de får fra *realm rules.* Trilles det for samme som er blir gitt, så trilles det ikke på nytt, og terrenget har denne regelen en gang.
* Objektivene skal være minst 1’’ fra terrenget. Havner de der det er terreng beveg terrenget minst mulig for å oppnå dette, men prøv å unngå at terrenget klumper seg sammen. Er dere usikker så spør TO før dere velger side.
* Aligence terreng som settes opp før terreng settes ut skal her settes opp etter objektiv er satt ut, men før det velges side. Det må følge begrensingene på warscrollen i tillegg til at det må være minst 1’’ fra annet terreng.
* Ability, spells eller andre effekter som aktiveres av at modeller dør blir ikke aktivert av at modeller flykter i battle shock.
* Skulle to «passive» abilities være motstridene. Så skal det rulles en 4+ for og se hvilken regel som gjelder. Dette rulles hver gang det skjer i kampen, så ikke en gang for hele kampen. Etter TOs oppfatning er dette problemet ikke avklart i FAQene, og derfor gjøres det slikt. Eksempel er Hosts Duplicitous mot Clan Rats standard bearer. Den første sier at du ikke kan gjøre en retreat, mens den andre sier at du kan gjøre det. Siden de begge ikke aktiveres på noe tidspunkt, så vil ingen ha fordel over den andre. I motsetning vil en Knight-Heraldors «Onwards to Glory» aktiveres og dermed ha fordel over Host Duplicitous.
* Noen bord kan ha impassable terrain på bordet. Slik terreng vil hele eller deler av terrenget ikke mulig å stå på og klatre på. Det vil stå forklart på de bordene det gjelder hvilket terreng det gjelder for. Dette er i tilfeller der det enten er veldig upraktisk eller det bryter klart med spillopplevelsen. Som at man ikke kan stå oppi en vulkan.
* Flere regler kan komme etter hvert.

**Favorite army**

Vi ønsker å promotere dem som bruke mye tid på hobbyen utover spilling. Dem som bruker ekstra tid og krefter på å få hæren sin til å se så bra ut kan delta i «favorite army» konkurransen.

Alle som ønsker å delta på denne konkurranse vil bli bedt om å stille opp hæren sin etter kamp 1. En dommer vil da se over alle hærene som er stilt opp slik, og velge ut 5-10 stykk som da blir bedt om å stille ut hæren sin i lunsjpausen på dag to. Dommeren vil fokusere på maling, konverteringer og tema på hæren. Blir du ikke plukket ut, så kan du få en muntlig forklaring fra dommeren om hvorfor.

I lunsjpausen på dag 2 vil alle bli spurt om å se på alle hærene og stemme på top 3. Det er opp til deltakerne selv å bestemme hva de ønsker premiere. Skulle noen havne på samme poengsum så er det den som får flest stemmer vinner. Er det fremdeles likt så avgjør dommeren (har ikke egne stemmer).

**Favorite opponent**

Som nevnt forventer vi at alle spillerne tar hensyn til motspillerne og gir en så fair kamp som mulig. Vi ønsker likevel å premiere dem som strekker seg ekstra for å gi motstandere en kamp som henger igjen som en veldig positiv opplevelse. Etter alle kampene er spilt skal man derfor stemme på top 3 av beste motstander. På same måte som “favorite army” så er det litt opp til spillerne å vurdere hva man ønsker å vektlegge. De tre med høyeste poengsum vinner. Skulle noen ha samme sum så er det den med flest stemmer som vinner. Skulle dette også være likt så er det den som plasserte høyest i best general som vinner.

**Sosiale tilbud**

En Age of Sigmar turnering handler ikke kun om spilling, men er vel så mye en sosial happening der man møter masse hyggelige folk som er opptatt av det samme som deg. Vi kommer derfor til å ha noen tilbud utover selve spillingen som er frivillig å delta på.

På lørdagen etter kampene er spilt, vil det bli holdt en liten warscroll-quiz. Da blir dere delt inn i små lag, og det laget som husker mest av hva som står på warscrollene får en premie. Etter dette, går de som vil ut for å finne et hyggelig sted for å få seg noe mat og drikke. Her kommer det til å komme mer info. Vi må få vite på forhånd om du skal bli med, slik at det kan tas bestilling av bord.

Dette er under revurdering grunnet Covid-19. Mulig det kun blir på eget initiativ og utenfor lokalene.

Dette er versjon 1.3. Det tas forbehold om at det kan komme endringer. Endringer siden versjon 1.1 vises med rosa tekst.